open-index/open-wikipedia-markdown huggingface dataset:
Ρομπ Στράους

Ο **Ρόμπερτ Στράους** (γεν. 1 Οκτωβρίου 1983) είναι Αμερικάνος επαγγελματίας παλαιστής, που εργάζεται στο TNA Wrestling. Στα ρινγκ που εμφανίζεται είναι γνωστός ως **Robbie E** (Ρόμπι Ι).

## Καριέρα
### (2000-2007)
Ο Στράους άρχισε τη καριέρα του στη πάλη το 2000 και αγωνίστηκε σε πολλές ανεξάρτητες εταιρείες. Πιο συγκεκριμένα, πέρασε απο τα  Chaotic Wrestling, East Coast Wrestling Association, Hardway Wrestling, Jersey All Pro Wrestling, National Wrestling Alliance, Pro-Pain Pro Wrestling και New York Wrestling Connection.
### TNA Wrestling (2010-)
Το 2010, υπέγραψε με το TNA Wrestling και σύντομα κατέκτησε το Πρωτάθλημα Κατηγορίας Χ. Εκεί, έγινε γνωστός ως Ρόμπι Ι, υποδυόμενος έναν αντιπαθητικό σελέμπριτι. Στο ρινγκ συνοδευόταν απο τον ογκώδη σωματοφύλακα Ρομπ Τέρι, ο οποίος συχνά επενέβαινε σε αγώνες του. Το 2011, ο Ρόμπι κέρδισε το Τηλεοπτικό Πρωτάθλημα, το οποίο κράτησε για τέσσερις μήνες. Έπειτα είχε αντιπαλότητες με διάφορους παλαιστές, όπως Τζέι Λίθαλ, Έρικ Γιάνγκ και Ντίβον.

Το 2013 συμμάχησε με τον Τζέσι Γκόντερζ και έγιναν γνωστοί ως οι "Μπρο Μανς", ενώ ο Ζίμα Άιον έγινε ο μάνατζερ της ομάδας. Στη συνέχεια οι Μπρο Μανς κατέκτησαν το πρώτο τους Ομαδικό Πρωτάθλημα TNA στο Bound for Glory. Τον Φεβρουάριο του 2014 έχασαν το πρωτάθλημα, αλλά το επανέκτησαν τον Μάρτιο.

## Πηγές
*Προφίλ στο OWoW.com
*Προφίλ στο ProWrestling.com

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Φάουλ (ποδόσφαιρο)

Το **φάουλ** (αγγλ. foul) είναι ένας κανονισμός του ποδοσφαίρου και δίνεται από το διαιτητή όταν ένας ποδοσφαιριστής έχει παραβεί τον Νόμο 12 του βιβλίου των κανονισμών του ποδοσφαίρου.  

## Κυριότερα φάουλ
Φάουλ υπάρχει όταν ένας παίχτης μαρκάρει τον αντίπαλό του άσχημα είτε για τη μπάλα, είτε για επικίνδυνο παιχνίδι, είτε με αγκώνα ή όταν ένας παίχτης έχει ακουμπήσει την μπάλα με το χέρι. Επίσης φάουλ δίνεται όταν ο τερματοφύλακας είναι έξω από τη μεγάλη περιοχή και έχει ακουμπήσει την μπάλα με το χέρι. Το φάουλ εκτελείται:
* με σέντρα
* με σουτ
* με πάσα
* με πέναλτι

## Κάρτες

Άμα το φάουλ είναι επικίνδυνο, ο διαιτητής μπορεί να δώσει κίτρινη ή κόκκινη κάρτα ανάλογα με το βαθμό της επικινδυνότητας του φάουλ. Κίτρινη μπορεί να δοθεί όταν:

*Το φάουλ είναι μέτριας επικινδυνότητας
*Άμα ο ποδοσφαιριστής έχει ακουμπήσει εσκεμμένα τη μπάλα με το χέρι
*Για διαμαρτυρία κ.α.

Κόκκινη κάρτα μπορεί να δώσει ο διαιτητής όταν:

*Το φάουλ είναι πολύ επικίνδυνο
*Σε περίπτωση έντονης διαμαρτυρίας
*Όταν ένας παίχτης ανατρέψει εσκεμμένα τον αντίπαλο στη μεγάλη περιοχή κ.α.

## Γκολ από φάουλ
Γίνεται σέντρα ή κεφαλιά και πηδάνε οι δύο παίκτες με τα κεφαλιά τους ο ένας για να σκοράρει και ο άλλος για να διώξει, φάουλ από γκολ είναι όταν:
* Ο επιθετικός και ο αμυντικός πηδήξουν μαζί στα ίσα και βάζει τον αγκώνα στο κεφάλι του αντιπάλου τότε είναι φάουλ.
* Δεν μετριέται για φάουλ όταν ο επιθετικός πηδήξει πρώτος και βάλει τον αγκώνα στο κεφάλι του αμυντικού.

## Πέναλτι

Το πέναλτι δίνεται όταν ένας παίχτης έχει ανατραπεί από τον αντίπαλό του μέσα στην μεγάλη περιοχή. Εκτελείται από τα 11 μ. από το τέρμα και η μπάλα τοποθετείται σε μία άσπρη βούλα. Συνήθως όταν ένας παίχτης κάνει φάουλ μέσα στην περιοχή παίρνει κόκκινη κάρτα. Ο τερματοφύλακας έχει λίγο περισσότερες πιθανότητες να κάνει φάουλ στην περιοχή του ανατρέποντας τον αντίπαλο με το χέρι στην προσπάθειά του να αποκρούσει την μπάλα. Επίσης πέναλτι δίνεται όταν ένας παίχτης ακουμπήσει εσκεμμένα την μπάλα με το χέρι.

## Πλεονέκτημα

Το πλεονέκτημα είναι η συνέχιση του παιχνιδιού με την προϋπόθεση ότι η ομάδα που δέχτηκε το φάουλ έχει την κατοχή της μπάλας. Άμα το παράπτωμα χρειαστεί να τιμωρηθεί με κίτρινη κάρτα, ο διαιτητής περιμένει μέχρι η μπάλα να βγει εκτός αγωνιστικού χώρου για να δώσει την κάρτα. Ο διαιτητής πρέπει να σηκώσει και τα 2 του χέρια στο ύψος των ώμων του.

## Τραυματισμός από φάουλ

Κάποια φάουλ μπορεί να είναι πολύ βίαια και ο ποδοσφαιριστής που δέχτηκε το φάουλ μπορεί να τραυματιστεί ή ελαφρά ή σοβαρά. Στον ελαφρό τραυματισμό (π.χ. μελανιά, γρατσουνιά, μικρή πληγή) ο παίχτης μπορεί να συνεχίσει, αλλά για τη δική του ασφάλεια γίνεται αλλαγή. Όταν το φάουλ είναι πολύ επικίνδυνο και ο παίχτης έχει τραυματιστεί σοβαρά (π.χ. διάστρεμμα, σπάσιμο ποδιού ή χεριού) δεν μπορεί να συνεχίσει και γίνεται αναγκαστική αλλαγή. Αν ο παίχτης δεν μπορεί να περπατήσει, βγαίνει από τον αγωνιστικό χώρο με φορείο από το ιατρικό τιμ που υπάρχει.   

Κατηγορία:Ορολογία ποδοσφαίρου
Αλαγονία (νύμφη)

Η νύμφη **Αλαγονία**, σύμφωνα με την Ελληνική μυθολογία, ήταν κόρη του Δία και της Ευρώπης.

Το όνομά της χρησιμοποιήθηκε για την ονομασία πόλεων, περιοχών και χωριών.

Κατηγορία:Νύμφες της ελληνικής μυθολογίας
Ένωση Αθλητικών Σωματείων Ανατολικής Στερεάς - Εύβοιας

Η **Ένωση Αθλητικών Σωματείων Ανατολικής Στερεάς - Εύβοιας** (επίσης γνωστή ως **Ε.Α.Σ.Α.Σ.-Ε.**) είναι ο τοπικός οργανισμός που διατηρεί την εποπτεία του αθλήματος του στίβου στην Περιφέρεια Στερεάς Ελλάδας. Βρίσκεται υπό τη δικαιοδοσία του Σ.Ε.Γ.Α.Σ. και είναι υπεύθυνη για τη διαχείριση και την ανάπτυξη του στίβου σε όλα τα επίπεδα της Περιφέρειας. 

Ιδρύθηκε το 2014 ύστερα από την τροποποίηση του καταστατικού της Ένωσης Αθλητικών Σωματείων Βοιωτίας - Εύβοιας (Ε.Α.Σ.Β.-Ε.) και την κατάργηση της Τοπικής Επιτροπής Ανατολικής Στερεάς.

## Ιστορία
Η Ένωση Αθλητικών Σωματείων Ανατολικής Στερεάς - Εύβοιας ιδρύθηκε το 2014 ύστερα από την τροποποίηση του καταστατικού της Ένωσης Αθλητικών Σωματείων Βοιωτίας - Εύβοιας (Ε.Α.Σ.Β.-Ε.) και την κατάργηση της Τοπικής Επιτροπής Ανατολικής Στερεάς. Το 2014 οι σύλλογοι της Τοπικής Επιτροπής Ανατολικής Στερεάς εντάχθηκαν στην Ένωση Αθλητικών Σωματείων Βοιωτίας - Εύβοιας και δημιούργησαν την Ένωση Αθλητικών Σωματείων Ανατολικής Στερεάς - Εύβοιας.

Η Ένωση Αθλητικών Σωματείων Βοιωτίας - Εύβοιας (Ε.Α.Σ.Β.-Ε.) ιδρύθηκε το 1996 και αντικατέστησε την Τοπική Επιτροπή Ανατολικής Στερεάς - Εύβοιας που είχε δημιουργηθεί το 1979. Η Τοπική Επιτροπή Ανατολικής Στερεάς ιδρύθηκε το 1996 και διαλύθηκε το 2014 ύστερα από την δημιουργία της Ένωσης Αθλητικών Σωματείων Ανατολικής Στερεάς - Εύβοιας.

## Πρόεδροι
Οι διατελέσαντες Πρόεδροι της Τ.Ε. Ανατολικής Στερεάς - Εύβοιας και Ε.Α.Σ. Βοιωτίας - Εύβοιας ήταν:
*24/4/1986−30/3/1990: Γεώργιος Μουλκιώτης 
*7-2-1991−13-3-1995: Γεώργιος Μουλκιώτης
*2008−5/12/10: Κώστας Φραγκουλόπουλος
*6/12/2010−30/9/2012: Δημήτριος Τουλούμης
*1/10/2012−13/10/2013: Κώστας Ευθυμιάδης
*14/10/2013−25/11/2014: Αθανάσιος Βλάχος

Οι διατελέσαντες Πρόεδροι της Τ.Ε. Ανατολικής Στερεάς ήταν:
*−2014:

Οι διατελέσαντες Πρόεδροι της Ε.Α.Σ. Ανατολικής Στερεάς - Εύβοιας είναι:
*26/11/2014−τώρα: Αθανάσιος Βλάχος 

## Αθλητικοί Σύλλογοι
Οι αθλητικοί σύλλογοι που ανήκουν στην Ένωση Αθλητικών Σωματείων Ανατολικής Στερεάς - Εύβοιας είναι οι εξής:

## Στάδια

### Νομός Βοιωτίας

### Νομός Ευβοίας

## Kατάταξη Συλλόγων

Η κατάταξη των συλλόγων της Ένωσης ύστερα από την αξιολόγηση των ελληνικών συλλόγων που εξέδωσε ο Σ.Ε.Γ.Α.Σ. το 2011 από το σύνολο 299 συλλόγων είναι η εξής:

## Ρεκόρ

Παρακάτω αναφέρονται τα ρεκόρ όλων των εποχών, που πέτυχαν αθλητές που ανήκουν σε συλλόγους της Ένωσης Αθλητικών Σωματείων Ανατολικής Στερεάς - Εύβοιας. 
### Ανοιχτού Στίβου
#### Ανδρών

#### Γυναικών

### Κλειστού Στίβου
#### Ανδρών

#### Γυναικών

## Παραπομπές


## Εξωτερικοί σύνδεσμοι
*Επίσημο Μπλογκ της Ένωσης Αθλητικών Σωματείων Ανατολικής Στερεάς - Εύβοιας

Κατηγορία:Αθλητισμός στη Βοιωτία
Κατηγορία:Αθλητισμός στην Εύβοια
Κατηγορία:Αθλητισμός στη Φθιώτιδα
Κατηγορία:Αθλητισμός στη Φωκίδα
Κατηγορία:Αθλητισμός στην Ευρυτανία
Κατηγορία:Στίβος στην Ελλάδα
Μπρουκ Τέσμακερ

Η **Μπρουκ Νικόλ Άνταμς** (γεν. 4 Δεκεμβρίου 1984) είναι Αμερικανίδα επαγγελματίας παλαιστής, πρώην μοντέλο και χορεύτρια.
Έχει συμβόλαιο με την εταιρεία πάλης TNA Wrestling, όπου αγωνίζεται ως "Μις Τέσμακερ".

## Καριέρα
### WWE (2006-2007)
Το 2006, δοκιμάστηκε από την μεγάλη εταιρεία πάλης, WWE και υπέγραψε συμβόλαιο. Την επόμενη χρονιά, βρέθηκε στο εβδομαδιαίο σόου του WWE, το ECW. Εκεί σχημάτισε χορευτική ομάδα με τις Κέλι Κέλι και Λέιλα. Μετά τη διάλυση της ομάδας, η εταιρεία δεν την αξιοποίησε και την περιόρισε σε ασήμαντους για το κοινό αγώνες. Η Μπρουκ δεν έμεινε για πολύ στο WWE, αφού αποδεσμεύτηκε τον Νοέμβριο του 2007. 

### TNA Wrestling (2010-)
Αφού κέρδισε κάποιες διακρίσεις στο μόντελινγκ αποφάσισε να επιστρέψει στη πάλη. Τον Μάρτιο του 2010, η Μπρουκ υπέγραψε συμβόλαιο με το TNA Wrestling. Μετά από λίγους μήνες, κέρδισε το πρώτο της πρωτάθλημα, το Ομαδικό Πρωτάθλημα Γυναικών μαζί με τη Τάρα. Τότε άρχισε να χρησιμοποιεί το ψευδώνυμο "Μπρουκ Τέσμακερ", το οποίο μετά από μήνες αντικαταστάθηκε από το "Μις Τέσμακερ". Τον Ιούνιο του 2012 στο Slammiversary, κατέκτησε για πρώτη φορά το Γυναικείο Πρωτάθλημα. Η Τέσμακερ υπερασπίστηκε το πρωτάθλημα, απέναντι σε πετυχημένες παλαιστές, όπως τη Γκέιλ Κιμ και τη Μίκι Τζέιμς. Τον Αύγουστο στο Hardcore Justice, η Τέσμακερ έχασε το πρωτάθλημα από την Μάντισον Ρέιν, όμως μετά από λίγες μέρες το επανέκτησε.

## Πηγές
*Προφίλ στο UK.Stars.com 

Κατηγορία:Επαγγελματίες παλαιστές
Wolf Trap Opera Company

Η **Wolf Trap Opera Company** διεξάγει ένα θερινό φεστιβάλ όπερας ως μέρος του προγράμματος του Wolf Trap Foundation που βρίσκεται στο Wolf Trap National Park for the Performing Arts στη Βιέννα, Βιρτζίνια.

Το πρόγραμμα ιδρύθηκε το 1971 και έχει εξελιχθεί σε ένα από τα πιο επιφανή προγράμματα ανάδειξης νέων επαγγελματιών όπερας. Η αποστολή του είναι να ανακαλύπτει και να ενθαρρύνει εκκολαπτόμενα ταλέντα στο χώρο της όπερας. Εργο του είναι και να βοηθά νεαρούς τραγουδιστές με εξαιρετικές ικανότητες και προοπτικές, εκπαιδεύοντάς τους και προσφέροντάς τους την εμπειρία των παραστάσεων όπερας, κονσέρτων και ρεσιτάλ. Οι παραστάσεις λαμβάνουν χώρα κάθε καλοκαίρι στο Filene Center και στο The Barns at Wolf Trap.

Οι παραγωγές επίσης παρουσιάζουν το έργο ανερχόμενων σκηνοθετών, μαέστρων, διευθυντών σκηνής, καλλιτεχνών σκηνής και τεχνικών.

Η Wolf Trap Opera Company παρέχει ευκαιρίες αύξησης επιδόσεων και εξέλιξης καριέρας για δύο βαθμίδες νέων επαγγελματιών τραγουδιστών. 

* Οι **Filene Young Artists** έχουν συνήθως πρόσφατα τελειώσει ακαδημαϊκές σπουδές και μαθητειακή εκπαίδευση και πρόκειται να εισέλθουν στην πλήρους απασχόλησης επαγγελματική φάση της καριέρας τους.  Τραγουδούν όλους τους πρώτους κα δεύτερους ρόλους σε παραγωγές του WTOC και παρουσιάζονται σε κονσέρτα και ρεσιτάλ.

* Οι **Studio Artists** είτε πρόκειται να τελειώσουν τις προπτυχιακές σπουδές τους ή έχουν μόλις αρχίσει να εργάζονται σε μια διπλωματική εργασία. Τραγουδούν για μικρούς ρόλους σε παραγωγές της WTOC και παρουσιάζουν διάφορες σκηνές.

Από ένα σύνολο πάνω από 1.000 τραγουδιστών, περίπου 400-500 επιλέγονται για ακρόαση.  Από αυτήν την ομάδα 15-20 επιλέγονται ως Filene Young Artists και 12-16 επιλέγονται ως Studio Artists.

Άνω του 90% πρόσφατων Filene Young Artists εργάζονται ως επαγγελματίες τραγουδιστές.  Μεταξύ των αξιοσημείωτων αποφοίτων είναι οι Στέφανι Μπλάιθ (1995 and 1996), ο Λόρενς Μπράουνλι (2001), η Ελίζαμπεθ Φούτραλ (1991), η Ντένυς Γκρέιβς (1989), η Κριστίν Γκέρκε (1995), ο Νέιθαν Γκαν (1994 and 1995), η Λίζα Χόπκινς (2007), ο Μάικλ Μανιάκι (2002), ο Σάιμον Ο'Νιλ (2003), η Ντον Άπσο (1985), η Τζέννιφερ Λάρμορ (1983), ο Μαρκ Ντέλαβαν (1988), ο Πολ Όστιν Κέλλυ (1987), ο Τζέιμς Μανταλένα (1975, 1976, και 1977), η Μέρι Ντάνλιβι (1993 και 1994), ο Ρόμπερτ Ορθ (1975, 1976 και 1979), ο Ρίκγουελ Μπλέικ (1974 και 1976), ο Ρίτσαρντ Κροφτ (1985), και η Άννα Κρίστυ (2000 και 2001).

Τον Δεκέμβριο 2009, η ζωντανή ηχογράφηση της Company το 2007 του *[[Volpone]]* του Τζον Μούστο προτάθηκε για βραβείο Grammy Award στην κατηγορία Best Opera Recording.

Η εταιρεία τυπικά παρουσιάζει τρεις όπερες στο Filene Center και/ή στο The Barns at Wolf Trap.  Επιπλέον, λαμβάνουν χώρα ρεσιτάλ και άλλες παραστάσεις.  Το 2010 η εταιρεία παρουσίασε τις όπερες *[[Zaide]]*, *[[Il Turco in Italia]]*, και *[[Όνειρο Θερινής Νυκτός]]*.

Η περίοδος του 2012 του WTOC παρουσίασε παραστάσεις του "Don Giovanni"  του Μότσαρτ και του "The Rake's Progress" του Ιγκόρ Στραβίνσκυ στο Barns.  

## Δείτε επίσης
*Κατάλογος φεστιβάλ όπερας

## Αναφορές


## Εξωτερικοί σύνδεσμοι
*  Wolf Trap's official website
* WTOC Director Kim Witman's blog 

Κατηγορία:Όπερα
Γιώργος Οικονόμου (καλαθοσφαίριση)

Ο **Γιώργος Οικονόμου** είναι Έλληνας πρώην καλαθοσφαιριστής. 

## Βιογραφικά στοιχεία
Υπήρξε ο πρώτος σέντερ με ύψος άνω των 2 μέτρων στον ελληνικό αθλητισμό. Επίσης είναι ένας από τους Έλληνες σέντερ που άφησαν εποχή στην ομάδα στου ΠΑΟΚ.  Ο Γιώργος Οικονόμου ήταν ο κορυφαίος αθλητής του ΠΑΟΚ το 1959 όταν και η ομάδα κατέκτησε το πρώτο της πρωτάθλημα Ελλάδας. Στον αγώνα που έκρινε το τίτλο, ο Οικονόμου σημείωσε 25 πόντους εκ των οποίων τους 19 στο δεύτερο ημίχρονο και ο ΠΑΟΚ επικράτησε με σκορ 66-58 επί του Άρη. Το 1965 και το 1970 αναδείχθηκε 3ος σκόρερ του Ελληνικού Πρωταθλήματος.

Αγωνίστηκε σε 25 αγώνες με την Εθνική Ελλάδος και σημείωσε 160 πόντους (μ.ο. 4,7 πόντοι). Συμμετείχε στο Ευρωμπάσκετ 1961, στους Βαλκανικούς Αγώνες 1962 και 1963 και στα Προολυμπιακά Τουρνουά 1960 και 1964.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Τρίτωνα Αθηνών
Κατηγορία:Σέντερ
Ιωάννης Παπαργυρίου

Ο **Ιωάννης Παπαργυρίου** ήταν σημαντικός Έλληνας Μακεδονομάχος οπλαρχηγός από τη Βέροια Ημαθίας.
## Βιογραφικά στοιχεία
Ο Ιωάννης Παπαργυρίου του Αθανασίου γεννήθηκε το 1888 στη Βέροια Ημαθίας. Σε πολύ νεαρή ηλικία συγκρότησε ένοπλη ομάδα, αποτελούμενη από Βεροιώτες αλλά και κατοίκους των γύρω χωριών, της οποίας τέθηκε επικεφαλής. Έδρασε με την ομάδα του στις περιοχές Βέροιας, Νάουσας, Ρουμλουκίου, καθώς και στη λίμνη των Γιαννιτσών. Σκοτώθηκε κατά τη διάρκεια του Μακεδονικού Αγώνα.
## Παραπομπές


Κατηγορία:Μακεδονομάχοι
Ραμαγιάνα

Η **Ραμαγιάνα** είναι  ένα από τα μεγαλύτερα έπη της ινδικής λογοτεχνίας.
## Περιεχόμενο
Αποτελούμενο από 48000 στίχους,  προβάλλει έναν ιδεώδη ανθρώπινο τύπο καθορίζοντάς του τις υποχρεώσεις του έναντι των γονέων του, των συνανθρώπων του, των κατωτέρων του, αλλά και προσδιορίζοντας την ορθή διοίκηση ενός κράτους και την ειρηνική ζωή της κοινωνίας.  Εξυμνείται η τιμή, η καλοσύνη, η αλήθεια ως οι μόνοι δρόμοι που οδηγούν στον Θεό. 

Ο ιδεώδης αυτός ανθρώπινος τύπος ενσαρκώνεται από τον ημίθεο Ράμα ο οποίος υφίσταται πολλές περιπέτειες από τη στιγμή που ενώ ζούσε ευτυχισμένος με τη σύζυγό του Σίτα, του την άρπαξε ο κακός δαίμονας Ραβάνα και την μετέφερε στο παλάτι του.
Την απελευθερώνει  με τη βοήθεια των πιθήκων και του βασιλιά τους, αλλά την υποψιάζεται για απιστία. Εκείνη φεύγει και κρύβεται στο δάσος. Όμως ο Βάλμικι , ο μυθικός ποιητής του έπους,  Ραμαγιάνα, την βρίσκει και του την επιστρέφει. Πρέπει να υποστεί τη δοκιμασία της φωτιάς που θα κρίνει αν λέει αλήθεια ή ψέματα. Όμως αιφνιδίως η Σίτα εξαφανίζεται μέσα στη γη και τότε είναι που ο Ράμα συνειδητοποιεί τη θεία του καταγωγή και ανεβαίνει στους ουρανούς, όπου στο μεταξύ έχει μεταστεί η Σίτα, αφήνοντας πίσω το σώμα του. 

## Χρόνος σύνθεσης
Η τελική εκδοχή του έπους έλαβε την μορφή της τον 2ο ή 3ο  αι. μ.Χ.  αλλά η οι ρίζες του ανάγονται τον 4ο αιώνα π.Χ. 

## Aπήχηση
Τα περιγραφόμενα  στο έπος επεισόδια του βίου του Ράμα, αναπαριστάνονται από θρησκευτικούς αλλά και κοσμικούς  λαϊκούς θιάσους. 
Είναι επίσης μέρος της θρησκευτικής μυθολογίας της Ταϋλάνδης και της Καμπότζης. Εκεί υπάρχουν ναοί διακοσμημένοι με πληθώρα αγαλμάτων των ηρώων του έπους Ραμαγιάνα. 

## Παραπομπές


## Πηγές
*Γρηγόριος  Ζιάκας, Ιστορία των θρησκευμάτων. Τομ.Α΄  Τα  Ινδικά θρησκεύματα,  εκδ.  Π.Πουρναράς,  Θεσσ/ίκη, 1986, σελ.193-194
*Δημήτρης Βελισσαρόπουλος, Ιστορία της Ινδικής  φιλοσοφίας, εκδ. Δωδώνη, Αθήνα, 1975, σελ.144-146 
*Αναστάσιου Γιαννουλάτου,  Όψεις Ινδουισμού –Βουδδισμού,  Εκδόσεις Εθνικού και Καποδιστριακού Πανεπιστημίου Αθηνών, Αθήνα, 1985, σελ.21

## Εξωτερικοί σύνδεσμοι
* 

Ραμαγιανα
Όγκνιεν Βουκόιεβιτς

Ο **Όγκνιεν Βουκόιεβιτς** (Κροατικά:Ognjen Vukojević) (20 Δεκεμβρίου 1983, Μπιέλοβαρ, Γιουγκοσλαβία) είναι Κροάτης διεθνής ποδοσφαιριστής που αγωνίζεται στη ουκρανική ΦΚ Ντιναμό Κιέβου και στην Εθνική Κροατίας.

Κατηγορία:Κροάτες ποδοσφαιριστές
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Εθνικής Κροατίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Σλάβεν Μπελούπο
Κατηγορία:Ποδοσφαιριστές ΝΚ Μπιέλοβαρ
Κατηγορία:Ποδοσφαιριστές Πρέμιερ Λιγκ Ρωσίας
Ντίνος Λύτρας

δεξιά|200 px|μικρογραφία|Η "βρύση του Κολομπότσου" στον ελαιώνα της Ιτέας. Εδώ πέθανε ο Ντίνος Λύτρας

Ο **Ντίνος Λύτρας** (γεν. Ιτέα Φωκίδας 1923-29 Ιουλίου 1949, ψευδώνυμο "Λαός"), ήταν έλληνας αντιστασιακός. αριστερών πεποιθήσεων, τόσο αυτός όσο και η οικογένειά του, από τα φοιτητικά του χρόνια έγινε μέλος της ΕΠΟΝ και ακολούθως εντάχθηκε στον ΕΛΑΣ. Πολέμησε με γενναιότητα εναντίον των γερμανο-ιταλών κατά τη διάρκεια της κατοχής, κυρίως από τις τάξεις του ΕΛΑΝ

Μετά την Απελευθέρωση και τη Συμφωνία της Βάρκιζας, μπήκε στο στόχαστρο ακροδεξιών, παρακρατικών ένοπλων ομάδων, την περίοδο της "λευκής τρομοκρατίας" και καταδιωκόμενος, κατέφυγε στο βουνό. Έδρασε σε όλη την επαρχία Παρνασσίδας, επικεφαλής τμήματος του Δ.Σ.Ε. υπό τη γενικότερη ηγεσία του καπετάν-Διαμαντή.

Κατά την τελική φάση εκκαθαριστικών επιχειρήσεων του Εθνικού Στρατού στη Στερεά Ελλάδα, το καλοκαίρι του 1949, παγιδεύτηκε τη νύχτα της 29ης Ιουλίου πέφτοντας σε ενέδρα σε μια βρύση έξω από την Ιτέα, όπου τον περίμεναν άνδρες της ομάδας "Μ.Α.Υ", κρυμμένοι μέσα σε βαρέλια, καθώς είχαν πληροφορίες για την κάθοδό του. Εκεί, ο Λύτρας αυτοκτόνησε με χειροβομβίδα για να μη συλληφθεί.

Το πτώμα του κακοποιήθηκε από τους αντιπάλους του, οι οποίο το περιέφεραν με ανοιχτό φορτηγό την επόμενη μέρα του θανάτου του, στα χωριά της περιοχής, ως τρόπαιο, όπως συνηθιζόταν.

## Πηγές
* Εφημερίδα "*ΡΙΖΟΣΠΑΣΤΗΣ*", Τετάρτη 12 Οκτωβρίου 2005, σελ. 36 "*Μνήμες Αγωνιστών*"

Κατηγορία:Μέλη της ΕΠΟΝ
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Τσαβέλα Βάργας

thumb|right|Η Τσαβέλα Βάργας σε συναυλία το 2007

Η **Τσαβέλα Βάργας** (ισπανική  προφορά ΔΦΑ: [tʃaˈβela ˈβarɣas], 1919-2012) ήταν τραγουδίστρια από την Κόστα Ρίκα, η οποία έγινε γνωστή ως η «γυναίκα με το κόκκινο πόντσο».

Η Βάργας γεννήθηκε στις 17 Απριλίου του 1919 στο Σαν Χοακίν ντε Φλόρες της Κόστα Ρίκα με το όνομα Ισαμπέλ Βάργας Λισάνο.

Πέθανε στις 6 Αυγούστου του 2012.

## Παραπομπές

## Εξωτερικοί σύνδεσμοι
* Αλωνάκι της Ποίησης: Τραγουδά η Τσαβέλα Βάργας
* e-typos: Έφυγε από τη ζωή η τραγουδίστρια Τσαβέλα Βάργας
* Ταινία- βιογραφία της Μεξικανής τραγουδίστριας 

Κατηγορία:Κοσταρικανοί τραγουδιστές
Κατηγορία:Μεξικανοί τραγουδιστές
Κατηγορία:Κοσταρικανοί
Πανεπιστήμιο Παρί-Παντεόν-Ασσάς

thumb|180px|Λογότυπο του ιδρύματος το διάστημα 2016-2021

Το **Πανεπιστήμιο Παρί-Παντεόν-Ασσάς** (γαλλικά: *Université Paris-Panthéon-Assas*, παλαιότερη ονομασία: *Université Panthéon-Assas*, *Paris II*) της Σορβόννης είναι δημόσιο ερευνητικό πανεπιστήμιο στο Παρίσι και ανήκει στα Πανεπιστήμια της Σορβόννης. Θεωρείται η καλύτερη και πιο διάσημη Νομική Σχολή της Γαλλίας. Δημιουργήθηκε ως διάδοχο σχήμα των οικονομικών και νομικών σχολών του αρχικού και δεύτερου παλαιότερου παγκοσμίως Πανεπιστημίου του Παρισιού, το οποίο σταμάτησε τυπικά να υφίσταται στις 31 Δεκεμβρίου 1970, ως συνέπεια των γεγονότων του Μάη του '68. Η σχολή εξειδικεύεται στις Νομικές Σπουδές, και σε αυτή διδάσκουν μερικοί από τους πιο φημισμένους ακαδημαϊκούς της Γαλλίας. Το Πανεπιστήμιο έχει μακρά παράδοση στις σπουδές Δημοσίου Δικαίου.

Μεταξύ των Ελλήνων αποφοίτων του πανεπιστημίου, περιλαμβάνονται οι Βασιλική Θάνου, Γεώργιος Καμίνης, Παναγιώτης Πικραμμένος, Ευάγγελος Βενιζέλος και Προκόπης Παυλόπουλος καθώς και ένας μεγάλος αριθμός από κατά σειρά Προέδρους του Συμβουλίου της Επικρατείας. Από πρόσφατους πολιτικούς αρχηγούς της Γαλλίας, στο Πανεπιστήμιο φοίτησε ο Φρασνουά Ολλάντ.  

## Εικόνες

 Universite Paris I Pantheon-Sorbonne.jpg|Η κύρια έδρα του πανεπιστημίου στην *place du Panthéon*
 Pantheon-Assas University - Vaugirard.jpg|Πανεπιστημιούπολη στη *rue de Vaugirard*.


## Παραπομπές


## Εξωτερικοί σύνδεσμοι
* Επίσημη ιστοσελίδα

Panthéon-Assas
Κατηγορία:Εκπαιδευτικά ιδρύματα στο Παρίσι
Χριστίνα Γιαζιτζίδου

Η **Χριστίνα Γιαζιτζίδου** είναι Ελληνίδα αθλήτρια της κωπηλασίας και χάλκινη Ολυμπιονίκης στους Ολυμπιακούς Αγώνες του 2012 στο Λονδίνο. Γεννημένη στη Καστοριά στις 12 Οκτωβρίου 1989 με καταγωγή από το Χιονάτο.

## Βιογραφία

Η Χριστίνα Γιαζιτζίδου γεννήθηκε στις 12 Οκτωβρίου του 1989 στην Καστοριά όπου και κατοικεί μόνιμα. Είναι αθλήτρια του Ναυτικού Ομίλου Καστοριάς. Ασχολήθηκε με την κωπηλασία ενώ ήταν ακόμη μαθήτρια του Δημοτικού και πήρε για πρώτη φορά μέρος στην Εθνική ομάδα της Ελλάδας το 2004. Έχει πολλές διακρίσεις σε ευρωπαϊκό και παγκόσμιο επίπεδο. Μεταξύ άλλων, τo 2009 από κοινού με την Αλεξάνδρα Τσιάβου ήρθε πρώτη στο Παγκόσμιο Πρωτάθλημα Κωπηλασίας στο Πόζναν της Πολωνίας ενώ το 2011 κατέκτησε μαζί με την Τριανταφυλλιά Καλαμποκά το χρυσό μετάλλιο στο διπλό σκιφ ελαφρών βαρών στα πλαίσια του Παγκοσμίου Πρωταθλήματος κωπηλασίας κάτω των 23 ετών. Μαζί με την Αλεξάνδρα Τσιάβου έχει σημειώσει και άλλες επιτυχίες όπως οι πρώτες θέσεις το 2011 στο Παγκόσμιο Πρωτάθλημα του Μπλεντ και στο Ευρωπαϊκό του Πλόβντιβ ενώ τον Αύγουστο του 2012 κατέκτησε το χάλκινο μετάλλιο στους Ολυμπιακούς Αγώνες του Λονδίνου, στο διπλό σκιφ ελαφρών βαρών.Το 2013, η Γιαζιτζίδου ήταν ενταγμένη στις Ένοπλες Δυνάμεις με το βαθμό της ανθυπολοχαγού πεζικού. Τον Ιούλιο του 2016 παραιτήθηκε από προπονήτρια του Ναυτικού Ομίλου Καστοριάς.

## Παραπομπές


## Εξωτερικοί σύνδεσμοι

* Ολυμπιακοί αγώνες 2012: Τελικός Κωπηλασίας Γιαζιτζίδου - Τσιάβου
* Δηλώσεις Γιαζιτζίδου -- Τσιάβου

Κατηγορία:Έλληνες αθλητές της κωπηλασίας
Κατηγορία:Έλληνες χάλκινοι Ολυμπιονίκες
Μπρούτους Μάγκνους

Ο **Νίκολας Άλντις** (γεν. 6 Νοεμβρίου 1986) είναι Άγγλος επαγγελματίας παλαιστής και ηθοποιός. Αυτή τη περίοδο, εργάζεται στην εταιρεία πάλης TNA Wrestling.

## Καριέρα
Ο Άλντις ξεκίνησε να παλεύει το 2005 και δούλεψε σε ανεξάρτητες εταιρείες πάλης.

### TNA Wrestling
#### Ομαδικό Πρωτάθλημα
Το 2008 βρέθηκε στο TNA και έγινε γνωστός για τη συμμετοχή του στην ομάδα "Αγγλική Εισβολή", μαζί με τους συμπατριώτες του, Ντάγκλας Γουίλιαμς και Ρομπ Τέρι. Ο Μάγκνους μαζί με τον Γουίλιαμς κέρδισαν τον ομαδικό τίτλο IWGP και δύο φορές το Ομαδικό Πρωτάθλημα TNA. Έπειτα διασπάστηκε από την ομάδα και συνέχισε μόνος του, χωρίς την ανάλογη επιτυχία.

Το 2012, σχημάτισε ομάδα με τον Σαμόα Τζο και μαζί κατέκτησαν το Ομαδικό Πρωτάθλημα TNA. Οι δυο τους διατήρησαν το πρωτάθλημα μέχρι τον Μάιο.

#### Παγκόσμιο Πρωτάθλημα Βαρέων Βαρών
Τον Δεκέμβριο του 2013, ο Μάγκνους κατάφερε να κερδίσει το Παγκόσμιο Πρωτάθλημα Βαρέων Βαρών, νικώντας τον Τζεφ Χάρντι. Την νίκη αυτή όφειλε στη Ντίξι Κάρτερ, η οποία τον βοήθησε μαζί με άλλους παλαιστές. Αφού μπήκε στην ομάδα της και έγινε αντιπαθής στο κοινό, με παρεμβάσεις που έγιναν υπέρ του διατήρησε τον τίτλο κόντρα στον Έι Τζέι Στάιλς και στον Στιγνκ, του οποίου και τέλειωσε τη καριέρα. Τον Μάρτιο του 2014 ο Μάγκνους νίκησε τον Σαμόα Τζο, μετά απο παρέμβαση του Αμπύς. Τον επόμενο μήνα έχασε τον τίτλο απο τον Έρικ Γιάνγκ.

### Πρωταθλήματα
* Παγκόσμιο Πρωτάθλημα Βαρών Βαρών TNA (1 φορά)
* Ομαδικό Πρωτάθλημα TNA (2 φορές) - με τον Ντάγκλας Γουίλιαμς και με τον Σαμόα Τζο
* Ομαδικό Πρωτάθλημα IWGP (1 φορά) - με τον Ντάγκλας Γουίλιαμς
* Ομαδικό Πρωτάθλημα GHC (1 φορά) - με τον Σαμόα Τζο
* Πρωτάθλημα Βαρέων Βαρών Ring Ka King (1 φορά)

## Πηγές

*https://web.archive.org/web/20120818162321/http://prowrestling.about.com/od/wwesmackdownwrestlers/a/Brutus-Magnus-Timeline.htm
*https://web.archive.org/web/20120727084039/http://www.onlineworldofwrestling.com/profiles/b/brutus-magnus.html

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Κόμπι Σμόλντερς

Η **Τζέικομπα Φρανσίσκα Μαρία "Κόμπι" Σμόλντερς** (*Jacoba Francisca Maria "Cobie" Smulders*, 3 Απριλίου 1982) είναι Καναδή ηθοποιός και πρώην μοντέλο, γνωστή για το ρόλο της Ρόμπιν Σερμπάτσκι στις τηλεοπτικές σειρές How I Met Your Mother και της Μαρία Χιλ στους Οι Εκδικητές.

## Πρώτα χρόνια
Η Σμόλντερς γεννήθηκε στο Βανκούβερ, στην Βρετανική Κολομβία, από Ολλανδό πατέρα και Αγγλίδα μητέρα. Πήρε το όνομα της από την προ-θεία της, Τζέικομπα, από την οποία πήρε το ψευδώνυμο "Κόμπι".

Η Σμόλντερς δούλεψε στο μόντελινγκ, μετά από το οποίο είπε ότι το μίσησε, προσθέτοντας πως η εμπειρία την έκανε διστακτική για να ακολουθήσει την ηθοποιία ως καριέρα: "Ξέρεις πηγαίνεις μέσα σε αυτά τα δωμάτια, και είχα την εμπειρία ανθρώπων να σε κριτικάρουν σωματικά για τόσο καιρό και εγώ το ανεχόμουν. Αλλά μετά ήταν, 'Ωχ όχι, πρέπει να φερθώ φυσιολογικά. Πρέπει να ο κάνω καλά, και πρέπει να έχω μια φωνή, και πρέπει να έχω σκέψεις τώρα.'"

## Καριέρα

Ο πρώτος ρόλος της Σμόλντερς ήταν ως φιλοξενούμενη στις σειρές επιστημονικής φαντασίας του Showtime με τίτλο Ιερεμίας, και έχει εμφανιστεί σε πολλές τηλεοπτικές σειρές από τότε, περιλαμβάνοντας ένα επαναλαμβανόμενο μέρος στο Η Λέξη Λ. Έξω από το Μπρόντγουεϊ, έχει εμφανιστεί στο Αγάπη, Χάσιμο, και Τι Φόρεσα. Ο πρώτος μόνιμος ρόλος σε σειρές ήταν στις σειρές του ABC με τίτλο Veritas: Η Αναζήτηση, και ο δεύτερος της ήταν η δημοσιογράφος Ρόμπιν Σερμπάτσκι στην κωμωδία του CBS με τίτλο How I Met Your Mother. Ο Τζος Γουέντον πρότεινε πως την θεώρησε για το ρόλο της Γυναίκας Θαύμα στο σχέδιο της (ακυρωμένης) επώνυμης ταινίας. Η Σμόλντερς παίζει την Μαρία Χιλ στην ταινία του 2012 Οι Εκδικητές του Τζος Γουέντον.

## Προσωπική ζωή

Η Σμόλντερς κατοικεί στο Λος Άντζελες, στην Καλιφόρνια.. Στις 28 Ιανουαρίου 2009, η Σμόλντερς και ο ηθοποιός Τάραν Κίλιαμ ανακοίνωσαν τη σχέση τους. Η κόρη τους Σάελιν Κάντο Κίλιαμ γεννήθηκε στις 14 Μαΐου 2009.
 
## Φιλμογραφία

## Αναφορές


## Εξωτερικοί σύνδεσμοι

* 
* Cobie Smulders Bio at CBS – How I Met Your Mother

Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί θεάτρου
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί φωνής
Ε.Α. Παραλίας

Η **Ένωση Αθλοπαιδιών Παραλίας** (εν συντομία **Ε.Α. Παραλίας**) είναι ελληνικό αθλητικό σωματείο που δραστηριοποιείται στην περιοχή της Παραλίας Πατρών στην Αχαΐα και ιδρύθηκε το 1992. Ως έδρα της η ομάδα χρησιμοποιεί το Κλειστό Γυμναστήριο Ροϊτίκων. Τα χρώματα του σωματείου είναι το μπλε, το γαλάζιο και το λευκό. Η Ε.Α. Παραλίας διατηρεί τμήματα καλαθοσφαίρισης ανδρών και γυναικών, καθώς και πετοσφαίρισης γυναικών.

## Τμήμα καλαθοσφαίρισης ανδρών
### Ιστορική αναδρομή
Κατά την αγωνιστική περίοδο 2011-12 ο σύλλογος συμμετείχε στο πρωτάθλημα της Β΄ Κατηγορίας ανδρών της Ε.Σ.Κ.Α.Η. και συγκεκριμένα στον 1ο Όμιλο. Στην κανονική περίοδο κατετάγη στη 2η θέση του τελικού βαθμολογικού πίνακα, ωστόσο η φτωχή του απόδοση στα μπαράζ δεν του επέτρεψε να ανέβει κατηγορία.

## Τμήμα καλαθοσφαίρισης γυναικών
### Ιστορική αναδρομή
Την άνοιξη του 2010 η ομάδα της Παραλίας κατέκτησε τον τίτλο της Α' Κατηγορίας Γυναικών της Ε.Σ.Κ.Α.Η., κερδίζοντας την άνοδό της στις Εθνικές Κατηγορίες μέσω της διαδικασίας των μπαράζ. Συγκεκριμένα, μετά την απόσυρση του Παλαίου Φαλήρου από την Α1 Εθνική, του οποίου τη θέση κατέλαβε η Αμαρυλλίς Βριλλησίων, τη θέση της τελευταίας στην Α2 Εθνική πήρε η πατρινή ομάδα.

Την επόμενη χρονιά, 2010-11, οπότε και διαγωνίστηκε στην Α2 Εθνική Κατηγορία, η Παραλία πέτυχε μόλις δύο νίκες, τερματίζοντας στην 11η και προτελευταία θέση. Κατά συνέπεια υποβιβάστηκε στο τοπικό της πρωτάθλημα. Η παραμονή της ομάδας εκεί υπήρξε, ωστόσο, βραχύβια, εφόσον κατέκτησε εκ νέου το Πρωτάθλημα της Ε.Σ.Κ.Α.Η. και πέρασε επιτυχώς τη διαδικασία των μπαράζ.

## Τμήμα πετοσφαίρισης γυναικών

## Παραπομπές



Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1992
Κατηγορία:Ιδρύσεις ομάδων καλαθοσφαίρισης το 1992
Παύλος Κοντίδης

Ο **Παύλος Κοντίδης** (11 Φεβρουαρίου 1990, Λεμεσός) είναι Κύπριος αθλητής της ιστιοπλοΐας και δις αργυρός Ολυμπιονίκης.

Γεννήθηκε στη Λεμεσό στις 11 Φεβρουαρίου 1990. Στα εννέα του χρόνια έτρεξε για πρώτη φορά στη θάλασσα. Στο παγκύπριο εφηβικό πρωτάθλημα Laser το 2003 πήρε την πρώτη του νίκη. Σε ηλικία 15 ετών συμπεριλήφθηκε για πρώτη φορά στην παγκόσμια κατάταξη των Laser, ως Νο541 του κόσμου, ενώ σε ηλικία 18 ετών μπήκε για πρώτη φορά στην 100άδα (Νο96). Αγωνίστηκε στους Ολυμπιακούς Αγώνες στο Πεκίνο καταλαμβάνοντας την 13η θέση.

Τον Αύγουστο του 2009 ο Κοντίδης ανέβηκε στο Νο8 του κόσμου, με την καλύτερη του θέση να έρχεται τον Ιούνιο του 2011, όταν έφτασε στο Νο6. Τον Αύγουστο του 2010 πήρε την 5η θέση στο Παγκόσμιο Πρωτάθλημα Laser στη θάλασσα της Μάγχης.

Στην Ολυμπιάδα του Λονδίνου κατέκτησε το αργυρό μετάλλιο. Παράλληλα έγινε ο πρώτος σύγχρονος Κύπριος αθλητής που κατακτά ολυμπιακό μετάλλιο με τα χρώματα της Κύπρου. (Το 1896 είχε κατακτήσει ένα χρυσό, ένα αργυρό και ένα χάλκινο ο  κύπριος Ιωάννης Φραγκούδης συμμετέχοντας με την Ελλάδα).

Είναι αθλητής του ναυτικού ομίλου Λεμεσού. Ο Κοντίδης ανέβαλε τις σπουδές του στο Σαουθάμπτον το 2010, αφού ήθελε να προετοιμαστεί επαγγελματικά για την Ολυμπιάδα του 2012.

## Παραπομπές


Κατηγορία:Κύπριοι αθλητές της ιστιοπλοΐας
Κατηγορία:Κύπριοι Ολυμπιονίκες
Κατηγορία:Κύπριοι αθλητές
Κατηγορία:Ολυμπιονίκες της ιστιοπλοΐας
Κατηγορία:Κύπριοι Μεσογειονίκες
Πέναλτι

Το **Πέναλτι** είναι η αγγλική λέξη.Οταν ενας παικτης της αντιπαλης ομαδας κανει φαουλ ή χερι ειναι πεναλτι

**Αθλητισμός:**
* Πέναλτι (ποδόσφαιρο)
* Πέναλτι (γκολ)
* Πέναλτι (χόκεϊ επί πάγου)
* Πέναλτι (ποδόσφαιρο γκρίντιρον)
* Πέναλτι (ράγκμπι)
* Πέναλτι (ράγκμπι γιούνιον)
* Πέναλτι (χειροσφαίριση)
* Πέναλτι (υδατοσφαίριση)
* Penalty, εταιρεία αθλητικών ειδών
Αλεξίου

Το ελληνικό επώνυμο **Αλεξίου** μπορεί να αναφέρεται σε ένα από τα παρακάτω πρόσωπα:

* Αλέξης Αλεξίου (1963 - ) - πρώην ποδοσφαιριστής
* Ασημάκης Αλεξίου (1967 - ) - παλαίμαχος αθλητής της πετοσφαίρισης
* Έλλη Αλεξίου (1894 - 1988) - λογοτέχνις, πεζογράφος και παιδαγωγός
* Χάρις Αλεξίου (1950 - )- τραγουδίστρια

Κατηγορία:Ελληνικά επώνυμα
Παπανικολάου

Το ελληνικό επώνυμο **Παπανικολάου** μπορεί να αναφέρεται σε ένα από τα παρακάτω πρόσωπα:

* Γεώργιος Παπανικολάου - γιατρός, βιολόγος και ερευνητής
* Δημήτρης Παπανικολάου - πρώην καλαθοσφαιριστής
* Θεόδωρος Γ. Παπανικολάου - εμπειροτέχνης αρχιτέκτων μηχανικός
* Κώστας Παπανικολάου - επαγγελματίας καλαθοσφαιριστής
* Μήτσος Παπανικολάου - ποιητής
* Νικόλαος Παπανικολάου - πολιτικός
* Φώτης Παπανικολάου - εκπαιδευτικός, συγγραφέας και λαογράφος
* Χρήστος Παπανικολάου - παλαίμαχος αθλητής

Κατηγορία:Ελληνικά επώνυμα
Πουράνες

Οι **Πουράνες** είναι εκτενείς συλλογές κειμένων της ινδικής θρησκευτικής φιλολογίας.
## Χρονικό πλαίσιο συγγραφής
Αναπτύχθηκαν στη διάρκεια της πάλης του ινδουϊσμού με τον βουδισμό
Η συγγραφή τους τοποθετείται ανάμεσα στον 3ο και 12ο αιώνα μ.Χ. ή μεταξύ 4ου και 14ου μ.Χ. αιώνα, όμως απηχούν παλιότερες αντιλήψεις.
Οι δεκαοκτώ κύριες Πουράνες αποδίδονται στον Βιάσα τον μυθικό συντάκτη της Μαχαμπαράτας και εκδότη των Βεδών. 
Η πουρανική φιλολογία εκτείνεται σε 1.600.000 στίχους.
Η κάθε Πουράνα ονοματίζεται από το όνομα ενός θεού, π.χ. Βισνού-Πουράνα κλπ.
### Περιεχόμενο
Η δομή μιας απλής Πουράνας έχει πέντε μέρη: 
α) δημιουργία 
β) καταστροφή του κόσμου 
γ) γενεαλογίες των βασιλέων και των ηγετών
δ) η βασιλεία του Μανού, ο οποίος περιοδικά έρχεται να κυβερνήσει στον κόσμο 
ε) ιστορία των φυλών 
Η δομή μιας μεγάλης Πουράνας είναι δεκαμερής: 
α) δημιουργία του σύμπαντος 
β) ιδιαίτερες δημιουργίες 
γ) ύπαρξη ατομικών όντων 
δ) συντήρηση κόσμου-περιγραφές ενσαρκώσεων Βισνού
ε) βασιλεία Μανού 
στ) γενεαλογίες 
ζ) ιστορία των φυλών 
η) καταστροφή του κόσμου 
θ) αιτία και αρχή ενός νέου κόσμου 
ι) τελική λύτρωση
Όμως ελάχιστες Πουράνες συμμορφώνονται στο πρότυπο αυτό, μόλις μία στις σαράντα. Η πλειονότητά τους έχει θρησκευτικό περιεχόμενο και αναφέρεται σε θρησκευτικά καθήκοντα  
Όμως αναφορές γίνονται και σε άλλα θέματα, όπως η ιατρική, η κτηνιατρική, η αρχιτεκτονική, η αστρολογία ακόμα και η γραμματική, καθιστώντας τες «μια μεγάλη εγκυκλοπαίδεια»  η οποία απευθυνόταν όχι αποκλειστικά στη βραχμανική τάξη, αλλά σε κάθε κοινωνικό στρώμα. 
Χαρακτηριστικές είναι και οι γεωγραφικές πληροφορίες τους: ο κόσμος παρουσιάζεται με τη μορφή επτά ομόκεντρων ηπείρων που χωρίζονται από κυκλικές θάλασσες ποικίλων συστατικών και ουσιών: βούτυρο, γάλα κλπ. Αναφέρονται μεταξύ άλλων λαών της περιοχής και οι Έλληνες, πράγμα που σημαίνει πως το κείμενο των κειμένων αυτών εμπλουτιζόταν περιοδικά.

## Παραπομπές

## Πηγές
* Αναστάσιος Γιανουλάτος, Όψεις Ινδουϊσμού-Βουδδισμού, Εκδόσεις Εθνικού και Καπποδιστριακού Πανεπιστημίου Αθηνών, Αθήνα, 1985, σελ.23-24
* Γρηγόριος Ζιάκας, Ιστορία των Ινδικών θρησκευμάτων, τομ.Α-Τα Ινδικά θρησκεύματα, εκδ.Π.Πουρναράς, Θεσσ/ίκη, 1986, σελ.194
* Δημήτρης Βελισσαρόπουλος, Ιστορία της Ινδικής φιλοσοφίας, εκδ.Δωδώνη, Αθήνα, 1975, σελ.147-150
* Απόστολος Μιχαηλίδης, «Πουράνας », Θρησκειολογικό Λεξικό,εκδ. Ελληνικά Γράμματα, Αθήνα, 2000, σελ.453-454

Κατηγορία:Ινδουισμός
Αρχείο ΕΡΤ

μικρογραφία|300x300px|Το λογότυπο του Αρχείου της ΕΡΤ
Το **Αρχείο ΕΡΤ** είναι οπτικοακουστικό αρχείο που εποπτεύεται από την Ελληνική Ραδιοφωνία Τηλεόραση. Το αρχείο αποτελεί περίπου το 80% του οπτικοακουστικού αρχείου της Ελλάδας. Ξεκίνησε το έργο του το 1990. Το 2013 αντικαταστάθηκε από το «Αρχείο ΔΤ» υπό τη διοίκηση του Υπουργείου Οικονομικών και από τον Μάιο του 2014 υπό την ΝΕΡΙΤ. Στις 11 Ιουνίου 2015 επέστρεψε υπό την εποπτεία της ΕΡΤ.

Περιέχει, μεταξύ άλλων, πάνω από 108.000 ώρες εκπομπών, ταινίες επικαίρων, ρεπορτάζ ειδήσεων, περίπου 50.000 αθλητικά ρεπορτάζ και περίπου 3.000 ώρες κοινοβουλευτικών συνεδριάσεων. Περιλαμβάνονται επίσης περίπου 97.600 μαγνητοταινίες ραδιοφωνικών εκπομπών και μουσική βιβλίοθήκη.

## Ιστορία
Το 1990 δημιουργήθηκε το Μουσείο-Αρχείο της ΕΡΤ και το 1995 ξεκίνησε η οργάνωση του Οπτικοακουστικού Ιστορικού Αρχείου. Το 2006 άρχισε η ψηφιοποίηση και τεκμηρίωσή του, τον Δεκέμβριο του 2007 δημιουργήθηκε site του "Οπτικοακουστικού Αρχείου" της ΕΡΤ και το Νοέμβριο του 2009 ξεκίνησε ο σημαντικός εμπλουτισμός και η αναβάθμιση του site. Όταν ανακοινώθηκε η απόφαση της κυβέρνησης να κλείσει η ΕΡΤ, ανακοινώθηκε πως το Αρχείο ΕΡΤ θα διαφυλαχτεί. Το αρχείο της ΕΡΤ έγινε ξανά διαθέσιμο στο Διαδίκτυο μετά από 7 μήνες από την ΔΤ και ύστερα από τη ΝΕΡΙΤ. Στις 11 Ιουνίου 2015, το αρχείο της δημόσιας ραδιοτηλεόρασης επανήλθε υπό τη διεύθυνση της ΕΡΤ.

## Παραπομπές


## Εξωτερικοί σύνδεσμοι
*Αρχείο της ΕΡΤ
*Το τηλεοπτικό σποτ του αρχείου της ΕΡΤ
*Είναι εφικτή η θετική κοινωνική αλλαγή;

Κατηγορία:Ελληνική Ραδιοφωνία Τηλεόραση
Κατηγορία:Νέα Ελληνική Ραδιοφωνία, Ίντερνετ και Τηλεόραση
Κατηγορία:Μέσα Μαζικής Ενημέρωσης της Ελλάδας
Κατηγορία:Μουσική στην Ελλάδα
Κατηγορία:Φωτογραφία στην Ελλάδα
Διοργανώσεις Ε.Π.Σ. Φθιωτιδοφωκίδας 1979–80

Το πρωτάθλημα της **Α΄ Κατηγορίας** της **Ε.Π.Σ. Φθιωτιδοφωκίδας/Ευρυτανίας** της περιόδου 1979-80 διεξήχθη με τη συμμετοχή 15 ομάδων εκ των οποίων οι 13 προέρχονταν από τη Φθιώτιδα (Παλλαμιακή, Δάφνη Λιβανάτων, Λάρυμνα, Άρης Αγίου Κωνσταντίνου, Οπούντιος Μαρτίνου, Αχιλλέας Δομοκού, Α.Ο. Αταλάντη, Παμμωλιακός, Καμένα Βούρλα, Α.Ο. Στυλίδα, Αγρότης Φθιώτιδος, Α.Σ. Κηφισσός, Παγκρατιακός), μια από τη Φωκίδα (Α.Σ. Αστέρας Ιτέας) και μια από την Ευρυτανία (Βελούχι Καρπενησίου). Τον τίτλο διεκδίκησαν η Παλλαμιακή, η Δάφνη και μέχρις ενός σημείου ο Άρης Α.Κ. με τη Λάρυμνα. Η τελευταία είχε μια απρόσμενη απώλεια, στην αρχή του πρωταθλήματος, όταν αρκετοί ποδοσφαιριστές της τραυματίσθηκαν κατά το πολύνεκρο ατύχημα που σημειώθηκε στις εγκαταστάσεις του εργοστασίου "ΛΑΡΚΟ" που έδρευε στην πόλη.

## Η εξέλιξη του πρωταθλήματος
Μετά τα πρώτα παιχνίδια ξεχώρισαν οι προαναφερόμενες 3-4 ομάδες, με την Παλλαμιακή να τερματίζει στην πρώτη θέση με 23 βαθμούς στο τέλος του α΄ γύρου, ακολουθούμενη από τους αντιπάλους της Άρη και Δάφνη (21 β.), οι οποίοι όμως είχαν ένα ματς περισσότερο. 

Την 21η αγωνιστική η Δάφνη έπιασε στην κορυφή την Παλλαμιακή (πάντα με ένα παιχνίδι περισσότερο), αλλά την 22η μέρα έχασε την ευκαιρία να την υποσκελίσει, αναδεικνυόμενη ισόπαλη 2-2 στη Λάρυμνα, παρότι οι γηπεδούχοι αγωνίσθηκαν με 10 ποδοσφαιριστές σε μεγάλο μέρος της αναμέτρησης.

Τελικά, η Παλλαμιακή απέσπασε την τελευταία ημέρα μια ισοπαλία στο Μαρτίνο με 1-1 και παρά τη νίκη της Δάφνης στο Δομοκό (1-0), κατέκτησε τον τίτλο με ένα βαθμό διαφορά (45, έναντι 44 της αντιπάλου της). Στην τρίτη θέση με 38 βαθμούς τερμάτισε η Λάρυμνα που επικράτησε 2-1 της Αταλάντης, ενώ τέταρτος ήταν ο Άρης Α.Κ. με 34 βαθμούς.

Στην τελευταία θέση βρέθηκε ο Αστέρας Ιτέας, που υποβιβάστηκε έτσι στη Β΄ τοπική κατηγορία.

## Το Κύπελλο Φθιωτιδοφωκίδας
Στη διοργάνωση πήραν μέρος επιπλέον (πλην των σωματείων Α΄ Κατηγορίας) οι σύλλογοι Πανδαμαστιακός, Άρης Λαμίας, Θρονιακός, Ευβοϊκός, Φραντζή, Απόλλων Λαμίας, Παλλαμιακός, Πελασγιακός, Νέα Άμπλιανη, Μαγνησιακός και Ηρακλής Ροδίτσας.

## Πηγές
* Ηλεκτρονικό αρχείο εφημερίδας «Αθλητική Ηχώ»
* Αρχείο εφημερίδας «Φως των Σπορ»

ΕΠΣ Φθιωτιδοφωκίδας 1979-80
ΕΠΣ Φθιωτιδοφωκίδας 1979-80
Κατηγορία:Εγχώρια ποδοσφαιρικά πρωταθλήματα 1979-1980
Μυστικός πράκτωρ

Το **Μυστικός πράκτωρ** (αγγλ.:The secret agent) είναι ο τίτλος της αγγλικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1936.

## Περίληψη
Ένα ζευγάρι μαθητευόμενων κατασκόπων πηγαίνει στην Ελβετία με σκοπό να δολοφονήσει έναν γερμανό κατάσκοπο του οποίου την ταυτότητα αγνοεί. Τους συνοδεύει ένας εκκεντρικός μεξικανός δολοφόνος. Φτάνοντας στην Ελβετία σκοτώνουν έναν τουρίστα τον οποίο υποψιάζονται χωρίς να αναμένουν οδηγίες. Όταν αυτές έρχονται τους υποδεικνύεται άλλο πρόσωπο. Τότε συνειδητοποιούν πως είναι κοινοί δολοφόνοι. Θα πάνε στη συνέχεια σε ένα εργοστάσιο σοκολατοποιίας στο οποίο εργάζονται γερμανοί πράκτορες και πληροφορούνται για τον αληθινό κατάσκοπο. Στο τέλος της ταινίας το τρένο που τους μεταφέρει όλους προς την Κωνσταντινούπολη δέχεται από αέρος επίθεση και καταστρέφεται. Το ζευγάρι των δύο κατασκόπων θα σωθεί μόνο, ενώ ο μεξικανός φίλος τους και ο γερμανός πράκτορας σκοτώνονται..

## Πηγές έμπνευσης
Η ταινία βασίζεται σε δύο νουβέλες του Ουίλιαμ Σόμερσετ Μομ από την ανθολογία του *Ashenden οr Τhe British Agent (Ασέντεν ή Ο Βρετανός πράκτορας, 1928)*, με τίτλους *Ο προδότης* και *Ο φαλακρός Μεξικάνος* και σε ένα θεατρικό έργο του Κάμπελ Ντίξον με θέμα μια ιστορία αγάπης, βασιζόμενο στην προηγούμενη συλλογή του Μομ.

## Παραπομπές


## Πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985 
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. ύψιλον, Αθήνα, 1986 
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985

## Εξωτερικοί σύνδεσμοι

*

Κατηγορία:Βρετανικές ταινίες της δεκαετίας 1930
Κατηγορία:Ταινίες του 1936
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες που τοποθετούνται στην περίοδο του Ρομαντισμού
Κατηγορία:Ταινίες βασισμένες σε πολλά έργα
Κατηγορία:Βρετανικές θρίλερ ταινίες
Κατηγορία:Αγγλόφωνες ταινίες
Κατηγορία:Ταινίες σε παραγωγή Μάικλ Μπάλκον
Κατηγορία:Ταινίες γυρισμένες στην Ελβετία
Κατηγορία:Βρετανικές κατασκοπικές ταινίες
Κατηγορία:Βρετανικές ασπρόμαυρες ταινίες
Διοργανώσεις Ε.Π.Σ. Φθιωτιδοφωκίδας 1976–77

Το πρωτάθλημα της **Α΄ Κατηγορίας** της **Ε.Π.Σ. Φθιωτιδοφωκίδας/Ευρυτανίας** της περιόδου 1976-77 διεξήχθη με τη συμμετοχή 12 ομάδων εκ των οποίων εννέα προέρχονταν από τη Φθιώτιδα (Άρης Αγίου Κωνσταντίνου, Α.Ο. Στυλίδα, Α.Ο. Μαλεσίνα, Δάφνη Λιβανάτων, Ολυμπιακός Ανθήλης, Α.Ο. Αταλάντη, Παμμωλιακός, Ηρακλής Λαμίας, Α.Σ. Κηφισσός), δυο από τη Φωκίδα (Α.Σ. Φωκικός Άμφισσας, Α.Σ. Αστέρας Ιτέας) και μια από την Ευρυτανία (Νέο Κρίκελο). Τον τίτλο διεκδίκησαν ο Φωκικός, ό Άρης Αγίου Κωνσταντίνου και μέχρις ενός σημείου, η Στυλίδα. Τελικά, πρωταθλητής αναδείχθηκε ο Άρης, ο οποίος προκρίθηκε έτσι στο Ειδικό πρωτάθλημα για την άνοδο στη Β΄Εθνική.

## Η εξέλιξη του πρωταθλήματος
Τρεις αγωνιστικές πριν το τέλος του πρώτου γύρου στη βαθμολογία προηγούνταν ο ΑΟ Στυλίδας με 14 βαθμούς (νικώντας με 6-0 τον Αστέρα Ιτέας), ακολουθούμενος από το Φωκικό (13 β.)  ο οποίος επικράτησε στην Άμφισσα της Αταλάντης με 2-1 και τον Άρη Α.Κ. (11 β.) που ηττήθηκε στη Λαμία από τον τοπικό Ηρακλή με 1-0. Ήδη, το Νέο Κρίκελλο είχε αποχωρήσει και μηδενίζονταν στους αγώνες του. 

Τη 14η αγωνιστική ο Φωκικός γνώρισε την ήττα, έπειτα από 7 συνεχόμενες νίκες, στον Άγιο Κωνσταντίνο, με 3-1, παρότι προηγήθηκε στο σκορ και έτσι οι δυο ομάδες ισοβαθμούσαν στην κορυφή της βαθμολογίας, με 23 βαθμούς, έχοντας ξεφύγει από τη Μαλεσίνα (20 β.) και τη Στυλίδα (19 β.)

Έξι αγωνιστικές πριν τη λήξη της σεζόν, ο Φωκικός υπέστη την τρίτη συνεχόμενη ήττα του με 2-1 στη Μαλεσίνα και βρέθηκε 3 βαθμούς πίσω από τον πρωτοπόρο Άρη (26 βαθμοί) που νίκησε 6-1 τον Ολυμπιακό Ανθήλης, μαζί με τους Στυλίδα (1-0 τον Παμμωλιακό) και Μαλεσίνα, στους 23 βαθμούς.

Την προ-τελευταία ημέρα κρίθηκε οριστικά η πρωτιά, καθώς ο Άρης Α.Κ. επικράτησε με 6-3 του Παμμωλιακού και διατήρησε τη διαφορά των 3 βαθμών υπέρ του και με το σέντερ φορ του Καραμήτσο να αναδεικνύεται πρώτος σκόρερ του πρωταθλήματος (21 γκολ, ενώ απέμενε το τελευταίο παιχνίδι στην Αταλάντη).

## Πηγές
*Ηλεκτρονικό αρχείο εφημερίδας "Αθλητική Ηχώ"
*Αρχείο εφημερίδας "Φως των Σπορ"

ΕΠΣ Φθιωτιδοφωκίδας 1976-77
ΕΠΣ Φθιωτιδοφωκίδας 1976-77
Κατηγορία:Εγχώρια ποδοσφαιρικά πρωταθλήματα 1976-1977
Διακοπές στην Αθήνα (ταινία)

Οι **Διακοπές στην Ελλάδα** (αγγλικά: *In the Cool of the Day*), είναι αμερικανική κινηματογραφική ταινία έτους παραγωγής (1963), που επικεντρώνεται σε ένα ρομαντικό δράμα, συνδυάζοντας επισκέψεις  ελληνικών ερειπίων και άλλων αξιοθέατων σε σκηνοθεσία του Ρόμπερτ Στήβενς με πρωταγωνιστές τον Πίτερ Φιντς και την Τζέιν Φόντα. 

Διανθίζεται από το τραγούδι του Μάνου Χατζιδάκη: «Kάνε το πόνο σου χαρά» μεταφρασμένο στα αγγλικά με τον ομώνυμο τίτλο της ταινίας σε εκτέλεση του Νατ Κινγκ Κόουλ.

Κατηγορία:Αμερικανικές ταινίες της δεκαετίας 1960
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες του 1963
Κατηγορία:Αγγλόφωνες ταινίες
Κατηγορία:Αμερικανικές αισθηματικές δραματικές ταινίες
Πρωτάθλημα ποδοσφαίρου Ρωσίας 2001

Το **Πρωτάθλημα ποδοσφαίρου Ρωσίας 2001** (ρωσικά: Чемпионат России по футболу 2001) ήταν το 10ο Πρωτάθλημα Ρωσίας στην ιστορία του θεσμού. Διεξήχθη από τις 10 Μαρτίου μέχρι τις 4 Νοεμβρίου 2001. Πρωτάθλητρια αναδείχθηκε η Σπαρτάκ Μόσχας.

## Γεγονότα

Σύμφωνα με τα αποτελέσματα του Πρωταθλήματος Ρωσίας 2001, υποβιβάστηκαν η ΦΚ Φάκελ και η ΦΚ Τσερνομόρετς, ενώ τη θέση τους πήραν η ΦΚ Σίννικ και η Ουραλάν.

## Αποτελέσματα

### Πρωτάθλημα

### Καλύτεροι σκόρερ

## 33 καλύτεροι

### Τερματοφύλακες

:: 1. Ρουσλάν Νιγκματούλιν (Λοκομοτίβ Μόσχας)
:: 2. **[[Σεργκέι Περχούν]]** (ΤΣΣΚΑ Μόσχας) (ισόβια)
:: 3. Μαξίμ Λεβίτσκι (Σπαρτάκ Μόσχας)

### Αμυντικοί

***Δεξιοί αμυντικοί:**

:: 1. Γκεννάντι Νιζεγκορόντοφ (Λοκομοτίβ Μόσχας)
:: 2. Ντμίτρι Σέννικοφ (Λοκομοτίβ Μόσχας)
:: 3. Βλαντίμιρ Κουράεφ (ΦΚ Σατούρν)

***Κεντρικοί αμυντικοί:**

:: 1. Ίγκορ Τσουγκάινοφ (Λοκομοτίβ Μόσχας)
:: 2. Ίγκορ Μιτρέσκι (Σπαρτάκ Μόσχας)
:: 3. Ευγκένι Μπουσμάνοφ (Κρίλια Σοβέτοφ Σαμάρα)

***Αριστεροί αμυντικοί:**

:: 1. Γιούρι Κόφτουν (Σπαρτάκ Μόσχας)
:: 2. Τζέικομπ Λεκχέτο (Λοκομοτίβ Μόσχας)
:: 3. Βαλέρι Τσβετκόφ (Ζενίτ Αγίας Πετρούπολης)

***Μπροστινοί αμυντικοί:**

:: 1. Σεργκέι Ιγκνασέβιτς (Λοκομοτίβ Μόσχας)
:: 2. Αλεξέι Κατούλσκι (Ζενίτ Αγίας Πετρούπολης)
:: 3. Ντμίτρι Παρφιόνοφ (Σπαρτάκ Μόσχας)

### Μέσοι

***Δεξιοί μέσοι:**

:: 1. Ρολάν Γκούσεφ (Ντιναμό Μόσχας)
:: 2. Αντρέι Αρσάβιν (Ζενίτ Αγίας Πετρούπολης)
:: 3. Αντρέι Κονοβάλοφ (Κρίλια Σοβέτοφ Σαμάρα)

***Κεντρικοί μέσοι:**

:: 1. Μαράτ Ιζμάιλοφ (Λοκομοτίβ Μόσχας)
:: 2. Ντμίτρι Λοσκόφ (Λοκομοτίβ Μόσχας)
:: 3. Αλεξάντερ Γκορσκόφ (Ζενίτ Αγίας Πετρούπολης)

***Αριστεροί μέσοι:**

:: 1. Αντρέι Καριάκα (Κρίλια Σοβέτοφ Σαμάρα)
:: 2. Αλεξάντερ Σπιβάκ (Ζενίτ Αγίας Πετρούπολης)
:: 3. Ρουσλάν Αγκαλάροφ (Ανζί Μαχτασκαλά)

***Επιθετικοί μέσοι:**

:: 1. Εγκόρ Τιτόφ (Σπαρτάκ Μόσχας)
:: 2. Βαλέρι Εσίποφ (Ρότορ Βολγογκράντ)
:: 3. Αντρέι Τίχονοφ (Κρίλια Σοβέτοφ Σαμάρα)

### Επιθετικοί

***Δεξιοί επιθετικοί:**

:: 1. Βλαντίμιρ Μπεστσάστνιχ (Σπαρτάκ Μόσχας)
:: 2. Ντμίτρι Βιαζμίκιν (Τορπέντο Μόσχας)
:: 3. Τζέιμς Ομπιόρα (Λοκομοτίβ Μόσχας)

***Αριστεροί επιθετικοί:**

:: 1. Σεργκέι Σιμάκ (ΤΣΣΚΑ Μόσχας)
:: 2. Ρουσλάν Πιμένοφ (Λοκομοτίβ Μόσχας)
:: 3. Αλεξάντερ Κερζακόφ (Ζενίτ Αγίας Πετρούπολης)

## Βραβεία

## Παραπομπές



## Πηγές

* Η στατιστική του Πρωταθλήματος Ρωσίας στο rsssf.com (Αγγλικά)
* Το Πρωτάθλημα Ρωσίας 2001 στο WildBall.ru (Ρωσικά)

Πρωτάθλημα ποδοσφαίρου Ρωσίας 2001
Στέργιος Κουκουτέγος

Ο **Στέργιος Κουκουτέγος** ή **Μπομπότας** (1855 - 1947), γνωστός και ως *καπετάν Τάσος* ήταν Έλληνας Μακεδονομάχος οπλαρχηγός από τη Βέροια της Ημαθίας.
## Βιογραφικά στοιχεία
Ο Στέργιος Κουκουτέγος γεννήθηκε το 1855 στη Βέροια Ημαθίας ενώ η οικογένειά του έλκυε την καταγωγή της από το Κάτω Σέλι (Κάτω Βέρμιο). Το 1905 συγκρότησε ένοπλη ομάδα της οποίας τέθηκε επικεφαλής και ακολούθως εγκαινίασε τη δράση του στο Βέρμιο. Προσπάθησε να αναχαιτίσει τη ρουμανική προπαγάνδα που προσπαθούσε να προσεταιριστεί τους βλαχόφωνους πληθυσμούς της περιοχής, καθώς και τις τυχόν αυθαιρεσίες των οθωμανικών αρχών.

Συνεργάστηκε σε πολλές κοινές επιχειρήσεις με τους αξιωματικούς Β. Σταυρόπουλο (*Κόρακα*) και Ν. Τσίτουρα (*Τραϊανό*) εναντίον Βουλγάρων κομιτατζήδων σε περιοχές της Ημαθίας. Το 1907 πήρε μέρος με το σώμα του στη *μάχη του [[Φυτεία Ημαθίας|Τσορνόβου (Φυτειάς)]]*, όπου ο οθωμανικός στρατός περικύκλωσε το σώμα του και επειτα του ζήτησε να παραδοθεί.

Τότε, ο Στέργιος Κουκουτέγος οργάνωσε σχέδιο απόδρασης και κατάφερε να διαφύγει. Το 1908 με την επανάσταση των Νεοτούρκων προσέφυγε στην Αθήνα, καθώς παρά τις προς το αντίθετο διαβεβαιώσεις του νέου καθεστώτος, οι Έλληνες οπλαρχηγοί κινδύνευαν με διώξεις.

Επέστρεψε λίγο καιρό αργότερα στη Βέροια, αναλαμβάνοντας αρχηγός της τοπικής πολιτοφυλακής. Έδρασε στη Βέροια και τα γύρω χωριά κατά τα έτη 1909 και 1910 προστατεύοντας την λειτουργία των  τοπικών ελληνικών σχολείων από διάφορα προβλήματα που προέκυπταν τόσο από τον ρουμανικό όσο και από τον οθωμανικό παράγοντα.

Μετά την απελευθέρωση ο Κουκουτέγος εγκαταστάθηκε στη Βέροια και το 1937 το ελληνικό κράτος του αναγνώρισε σύνταξη οπλαρχηγού του Μακεδονικού Αγώνα. Πέθανε στη γενέτειρά το 1947.
## Παραπομπές


Κατηγορία:Μακεδονομάχοι
Πασχάλης Φώκκης

Ο **Πασχάλης Φώκκης** είναι Κύπριος παλαίμαχος ποδοσφαιριστής, ο οποίος αγωνιζόταν ως αμυντικός. Αγωνίστηκε για 11 χρόνια στη Νέα Σαλαμίνα Αμμοχώστου.

## Σταδιοδρομία σε συλλόγους
Ξεκίνησε και τελείωσε την καριέρα του στη Νέα Σαλαμίνα Αμμοχώστου. Σε ηλικία 17 χρονών, το 1965, εντάχθηκε στη Νέα Σαλαμίνα. Με την πρώτη ομάδα αγωνίστηκε για πρώτη φορά το 1966. Διέπρεψε κυρίως ως αμυντικός (λίμπερο), όσο και σαν παίχτης του κέντρου. Διετέλεσε και αρχηγός της ομάδας. Αποτελούσε βασικό στέλεχος της ομάδας του, έχοντας 240 συμμετοχές στο πρωτάθλημα και 27 στο κύπελλο. Την περίοδο 1976-77 τερμάτισε την καριέρα του όταν ήρθε σε ρήξη με άτομα της διοίκησης του σωματείου. Παρόλο που τον ζήτησαν κάποιες ομάδες μεταξύ των οποίων ο Πεζοπορικός Λάρνακας, που πρωταγωνιστούσε την εποχή εκείνη, αρνήθηκε να αγωνιστεί σε αυτές λόγω της αγάπης του προς τη Νέα Σαλαμίνα. Έτσι, ουσιαστικά τερμάτισε την ποδοσφαιρική του καριέρα σε ηλικία 28 ετών. Ακολούθως διετέλεσε προπονητής στην ομάδα της γενέτειρας του, Αναγέννηση Δερύνειας, η οποία αγωνιζόταν στις μικρές κατηγορίες. Αδελφός του ήταν ο Ανδρέας Φώκκης.

## Διεθνής σταδιοδρομία
Το 1967, κλήθηκε για πρώτη φορά στην Εθνική Κύπρου. Μέχρι το τέλος της καριέρας του το 1977 ήταν είτε στην ενδεκάδα είτε στην αποστολή της Εθνικής Κύπρου. Είχε μία συμμετοχή σε προκριματικά παγκοσμίου κυπέλλου, έξι συμμετοχές σε προκριματικά του Euro και τέσσερις συμμετοχές σε διεθνή φιλικά. Με την Εθνική Κύπρου αγωνιζόταν είτε ως λίμπερο είτε ως κεντρικός αμυντικός.

## Στατιστικά σταδιοδρομίας

### Αγώνες με την Εθνική Κύπρου

## Παραπομπές


## Πηγές
* 

## Βιβλιογραφία
* 
* 
* 
* 

## Εξωτερικοί σύνδεσμοι
* European Football

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Ποδοσφαιριστές Εθνικής Κύπρου
Κατηγορία:Ποδοσφαιριστές Νέας Σαλαμίνας